وانت مسافر، هتاخد معاك فلوس، رخصة أو باسبور. أو هتشتري حاجة غالية عشان تاخدها معاك وانت راجع البيت ومش عايز حد يسرقها. دي كام فكرة عن إزاي تحافظ على حاجاتك المهمة وانت مسافر
خطط قبل السفر
فكر في إيه اللي انت محتاجه بجد وإيه اللي مش محتاجه في سفرك. خد بس الحاجات المهمة اللي لازم تاخدها، مش اللي نفسك تاخدها وخلاص.
شيل حاجاتك المهمة في جيبك
الحاجات الصغيرة زي الفلوس والكريديت كارد والباسبور، ممكن تحطها في محفظة فلوس حوالين رقبتك أو في حزام فلوس. كده حاجاتك المهمة هتبقى مخبية وجنبك على طول، وانت عارف هي فين في كل وقت. البس هدوم تقدر تخبي بيها حزام الفلوس.
شيل الحاجات الكبيرة في شنطة الهاند باج بتاعتك
لو مش قادر تحط الحاجات الكبيرة في محفظة الفلوس، الأحسن تحطها في مكان تقدر تخلي عينك عليه. ممكن تاخدها معاك في الطيارة، كده مش هتقلق من إن شركة الطيران تضيع شنطتك أو حد يسرقها من السير بعد ما تنزل وقبل ما تلحق توصلها.
اختار فندق فيه ريسبشن بيشيل الحاجات المهمة
كده مش هتقلق من إن عمال النظافة يوصلوا لحاجاتك المهمة، أو حد يسرقها لو حد كسر باب الأوضة. لو هتسيب حاجاتك المهمة في الريسبشن، اختار وقت مفيهوش ناس كتير بتبص.
أي من الآتي صحيح حسب النص؟
لازم تشيل أي حاجة صغيرة في محفظة فلوس حوالين رقبتك. لازم تدي حاجاتك المهمة للريسبشن في الفندق لما يكون في ناس بتبص. لازم تلبس قميص ضيق وانت مسافر. الأحسن تحط الحاجات الكبيرة في شنطة الهاند باج بتاعتك.